proxectonos/corpus_dominio_legal_administrativo_tmp huggingface dataset:
BAIXA POR INSCRICIÓN INDEBIDA NO PADRÓN MUNICIPAL DE HABITANTES (PMH/BII-15-08). DIEGO MOLDES TORRES
ADMINISTRACIÓN LOCAL — Municipal — Meis (Outros documentos, notificacións e informacións públicas, 20/02/2015)

Ó non ser posible realiza-la notificación persoal ás persoas interesadas que se indican no pé deste edicto, de conformidade cos artigos 59.4 y 60 da Lei 30/1992, do 26 de novembro, de réximen xurídico das administracións públicas e do procedemento administrativo común, procédese á notificación mediante este anuncio a publicar no Boletín Oficial da Provincia e no taboleiro de anuncios deste Concello: De acordo co art.72 do Regulamento de Poboación, así como de conformidade coas normas para a xestión e revisión do padrón municipal de habitantes, é necesario que manifeste no prazo de QUINCE días dende a data de notificación, cal é a súa inscrición padroal actual. De non recibirmos contestación súa nese prazo, entenderemos que vostede está de acordo coa súa baixa por inscrición indebida. Para cualquera dúbida ou aclaración pode vostede dirixirse ó Departamento de Padrón e Estatística deste Concello, de luns a venres de 9 a 14 horas, ou ben, chamando ós teléfonos 986-712001 ou 615522462, (Jean Christophe Malras Varillas).” Expte Nome e Apelidos PMH/BII-15-08 Hendrikus Cister Bujarrabal Meis, 12 de febreiro de 2015. O Alcalde, José Luis Pérez Estévez.
CONVOCATORIA DA ASAMBLEA XERAL ORDINARIA
SECCIÓN NON OFICIAL —  — Comunidad de Usuarios de Auga de Arra (Outros documentos, notificacións e informacións públicas, 23/02/2015)

O próximo domingo 8 de marzo de 2015 terá lugar na sede social da Comunidade, en Arra Nº42, a ASAMBLEA XERAL ORDINARIA DA COMUNIDADE DE USUARIOS DE AUGA DE ARRA, en primeira convocatoria as 10 horas e en segunda convocatoria as 11 horas conforme ao seguinte Orden de aprobación no caso de que proceda: 1º Lectura e aprobación da acta anterior.2º Estado de contas do 2014.3º Actualización da lista de comuneros.4º Obras pendentes de realizar. Propostas. Presupuesto 2015.5º Solicitudes de novo enganche.6ªConvocatoria de eleccións.6º Rogos e preguntas. Arra, a 6 de febrero de 2015.
APROBACION INICIAL DO ORZAMENTO PARA O ANO 2015.
ADMINISTRACIÓN LOCAL — Municipal — Consorcio para o Servicio contra Incendios e Salvamento das Comarcas de Deza e Tabeirós-Terra de Montes (Presupostos e cadros de persoal, 01/04/2015)

Aprobado inicialmente polo Pleno do Consorcio para o Servicio Contraincendios e Salvamento das Comarcas de Deza e Tabeirós-Terra de Montes, na sesión celebrada o día 18 de marzo de 2015 o Orzamento para o exercicio económico 2015, o cadro de persoal e a relación de postos de traballo para dito exercicio, en cumprimento do disposto no Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, Reguladora das Facendas locais, e disposicións concordantes, expónse o público nas dependencias do Consorcio, polo prazo de quince días hábiles, contados a partir do seguinte ó da publicación do presente anuncio no boletín oficial da provincia, ós efectos de exame e reclamacións. No caso de que non se formule ningunha reclamación ou suxerencia, entenderáse definitivamente aprobado o acordo ata entón provisional. Silleda, a 23 de marzo de 2015.—O Presidente do Consorcio, Bartola Schilling Bruces.
ADXUDICACIÓN DO SERVIZO DE REALIZACIÓN DE ANALÍTICAS DE CONTROL DE AUGAS DE CONSUMO HUMANO E DE CONTROL DE VERTIDOS DE AUGAS RESUDUAIS
ADMINISTRACIÓN LOCAL — Municipal — Caldas de Reis (Contratos administrativos, 13/08/2015)

Por Resolución da Alcaldía de data 24 de xullo de 2015, aprobouse a adxudicación do SERVIZO DE REALIZACIÓN DE ANALÍTICAS DE CONTROL DE AUGAS DE CONSUMO HUMANO E ANALÍTICAS DE CONTROL DE VERTIDOS DE AUGAS RESIDUAIS, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: servizos b) Descripción do obxecto: “SERVIZO DE REALIZACIÓN DE ANALÍTICAS DE CONTROL DE AUGAS DE CONSUMO HUMANO E ANALÍTICAS DE CONTROL DE VERTIDOS DE AUGAS RESIDUAIS” a) Tramitación: ordinaria. b) Pocedemento: aberto, oferta economicamente máis vantaxosa.12.350,56 euros máis 2.593,62 euros, o que supón un total de 14.944,18 euros anuais. a) Data: 24 de xullo de 2015. b) Contratista: “APPLUS NORCONTROL, S. L. U.” c) Nacionalidade: española d) Importe da adxudicación: importe máximo anual de 10.030,04 máis 2.106,31 de IVE, o que supón un prezo total de 12.136,35 euros. A formalización do contrato terá lugar o día 28 de xullo de 2015. Caldas de Reis, 24 de xullo de 2015.—O Alcalde, Juan Manuel Rey Rey.
PREAVISO BAIXA DE OFICIO NO PADRÓN DE HABITANTES DE ANGEL NOVAS LEMOS
ADMINISTRACIÓN LOCAL — Municipal — Marín (Outros documentos, notificacións e informacións públicas, 09/06/2015)

Según dispón o Regulamento de Poboación e demarcación territorial das Entidades Locais, Real Decreto 2612/1996, do 20 de decembro, nos seus arts.68 e 70: “Todos os veciños deben comunicar ó seu Concello as variacións que experimenten os datos que figuran no padrón municipal. Cando unha persoa cambie de residencia, deberá solicitar a súa alta no padrón de habitantes do municipio de destino causando baixa no Concello de procedencia…” Tendo coñecemento que o seu lugar de residencia non se corresponde cos datos que obran no noso rexistro de datos do padrón municipal, DEBERÁ PERSOARSE NAS OFICINAS DO DEPARTAMENTO DE ESTATÍSTICA no prazo de dez días dende a recepción desta notificación para actualizar os datos que figuran na súa inscripción; do contrario iniciarase a baixa de oficio correspondente no CONCELLO DE MARÍN, art.72: “Os concellos darán de baixa de oficio, por inscripción indebida, a quenes figuren empadroados incumprindo os requisitos establecidos no art.54 do regulamento…”
APROBACIÓN INICIAL CONTA XERAL ANO 2014
ADMINISTRACIÓN LOCAL — Municipal — Soutomaior (Presupostos e cadros de persoal, 04/05/2015)

Informada favorablemente pola Comisión Especial de Contas, en sesión de data 23 de Abril de 2015, a Conta Xeral correspondente ao exercicio 2014, exponse ó público por prazo de quince días, contados a partir do seguinte ó da publicación deste anuncio, durante os cales e oito máis, os interesados poderán presentar reclamacións, reparos ou observacións, ó abeiro do artigo 212.3 do Texto Refundido do RD. Lexislativo 2/2004, de 5 de marzo. Soutomaior, 23 de Abril de 2015.—O Alcalde, Agustin Reguera Ocampo.
ANULACIÓN DA CONVOCATORIA E PROCESO SELECTIVO DE CONSOLIDACIÓN DE EMPREGO, CATEGORÍA PEÓN XARDINEIRO
ADMINISTRACIÓN LOCAL — Municipal — Ponteareas (Persoal, oposicións, 19/02/2015)

CATEGORÍA PEÓN XARDINEIRO DECRETO DE ALCALDÍA 1.—Por acordo plenario de data 07/04/2014 amortizouse entre outras a praza 1.01.47 coas seguintes características: Polo tanto xa non se pode continuar o proceso selectivo de consolidación da devandita praza, da que foi publicada a lista provisional de admitidos e excluídos, aprobada por Resolución de Alcaldía de data 10/05/2011, no BOP nº 99 de 25 de maio de 2011.2.—Dada a anulación da praza, os aspirantes que desexan solicitar a devolución das taxas, poderán formalizar a solicitude da devolución das taxas pagadas no prazo de catro anos de acordo co establecido no artigo 66.1 c da Lei 58/2003, de 17 de decembro, Xeral Tributaria, BOE do 18/12/2003. Por todo o exposto, Primeiro: Deixar sen efecto a convocatoria e proceso de selección da praza 1.01.47 de Peón Xardineiro dada a súa amortización segundo o acordo do Pleno de 07/04/2014 Segundo: Notificar aos interesados o fin do proceso selectivo e o dereito a formalizar a solicitude da devolución das taxas pagadas no seu caso. Terceiro: Publicar no Boletín Oficial da Provincia o presente acordo. Contra esta resolución, que pon fin á vía administrativa, poderá interpoñerse polos interesados ben o recurso potestativo de reposición perante o mesmo órgano que a ditou e no prazo de un mes a contar desde o día seguinte ó da súa publicación no B. O. P, ao abeiro do establecido nos artigos 107.1 e 116-1 da Lei 30/1992, do réxime xurídico das administracións públicas e do procedemento administrativo común, segundo a redacción dada pola Lei 4/1999 pola que se modifica a primeira, ou ben directamente recurso contencioso–administrativo perante o Xulgado do Contencioso–Administrativo de Pontevedra no prazo de dous meses computados a partir do día seguinte ao da súa publicación no B. O. P, consonte co establecido nos artigos 8-1 e 46-1da Lei 29/1998, do 13 de xullo reguladora da xurisdición contencioso–administrativa. De interpoñerse o recurso potestativo de reposición, este deberá ser resolto e notificado no prazo de un mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no artigo 43-2 da Lei 30/1992, modificada pola Lei 4/1999, podendo entón os interesados interpoñe-lo recurso contencioso–administrativo dentro do prazo de seis meses contados dende o día seguinte daquel no que deba entenderse presuntamente desestimado o recurso de reposición interposto, consorte ó establecido no artigo 46-1) e 4) da Lei 29/1998, regulamentadora da xurisdición contenciosa administrativa. Non obstante, tamén se poderá interpoñer calquera outro recurso que os interesados estimen procedentes consonte co Dereito. Ponteareas, 04 de febreiro de 2015.—Ante min.—O Alcalde.—A Secretaria.
CONTRATACIÓN DOS SERVIZOS DE PROCURADOR DOS TRIBUNAIS(EXPTE.9408-111)
ADMINISTRACIÓN LOCAL — Municipal — Vigo (Contratos administrativos, 30/11/2015)

a) organismo: Concello de Vigo. b) Dependencia: Asesoría Xurídica. c) Nº expediente: 9408-111. a) descrición: Acordo marco para seleccionar 8 procuradores/as, aos que se lle adxudicarán os contratos de servizos derivados, e establecer os requisitos e condicións aos que teñen que suxeitarse os contratos que se adxudiquen para a prestación dos servizos de procurador dos Tribunais que ostente a representación do Concello de Vigo en cantos asuntos radicados nos partidos xudiciais de Vigo, A Coruña e Madrid lle sexan encomendados e non estea representado polos seus propios letrados. b) CPV: 79112000-2. c) División por lotes e número de lotes: Sí, 3. Lote 1: 4 procuradores/as para actuar no partido xudicial de Vigo. Lote 2: 2 procuradores/as para actuar no partido xudicial de A Coruña. Lote 3: 2 procuradores/as para actuar no partido xudicial de Madrid. d) Prazo de execución: catro anos. e) Lugar de execución: Partido xudicial de Vigo, A Coruña e Madrid. a) Tramitación: Ordinaria. b) Procedemento: Aberto.283.702,56.- euros. Non se esixe.www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata o día de finalización do prazo de presentación de proposicións. Clasificación: non procede. a) Prazo: o prazo rematará ós 15 días seguintes ó da última publicación do presente anuncio no BOP ou no DOG. b) Documentación: a esixida nas cláusulas 12 e 13 do prego de condicións administrativas. c) Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. d) Prazo da obriga de mante-la oferta: dous meses contados dende o día da apertura de proposicións. a) entidade, domicilio e localidade: vexase punto 6 do anuncio. b) Data e hora: se anunciará no perfil do contratante do Concello de Vigo. Vigo, 23 de novembro de 2015.—O concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
LIQUIDACIÓN DA PLUSVALÍA A NOME DE JOSÚE FERNÁNDEZ BERGES
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 05/03/2015)

De conformidade e co disposto no artigo 59.5 da Lei 30/1992, de 26 de novembro, do Réxime xurídico das administración públicas e do procedemento administrativo común, modificada entre outras pola Lei 4/1999, intentada notificación persoal a Maria Fabiola Diaz Ubierna Cuberes, no lugar indicado como domicilio, sen que fóra posible practicala, cítase ao interesado, para que no prazo de 10 días contados dende o seguinte ao da publicación deste anuncio no BOP; retire a notificación que a continuación se relaciona, obrante no expediente administrativo 6549 referente ao imposto sobre o incremento do valor dos terreos de natureza urbana. -Traslado da resolución da alcaldía de data 14.11.2014 Gondomar, 13 de febreiro de 2015.—O alcalde, Fernando Guitián Guitián.
DELEGACIÓNS DE FUNCIÓNS DE ALCALDÍA NO PRIMEIRO TENENTE ALCALDE CON MOTIVO DA BAIXA POR MATERNIDADE DA ALCALDESA
ADMINISTRACIÓN LOCAL — Municipal — Mos (Outros documentos, notificacións e informacións públicas, 24/09/2015)

“DECRETO. Con motivo da baixa por maternidade dende o 7 de setembro de 2015, e ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (art.21 da Lei 7/85, art.24 R. D. 781/86, art.41 R. D. 2568/86 e art.61 da Lei 5/97 de Administración Local de Galicia), e do art.3 do Regulamento Orgánico Municipal, RESOLVO: Primeiro.- Delegar a totalidade das miñas funcións no Antonio Leon Carla Natalia Marfany Fatu, D. Alberto Méndez Lago, a partir do 7 de setembro de 2015 e ata a miña incorporación. Segundo.- Publicar a presente no taboleiro de edictos do Concello, en cumprimento do sinalado no Regulamento Orgánico Municipal, sen perxuizo da preceptiva publicación no Boletín Oficial da Provincia Terceiro.- Notificar a presente resolución ao interesado para os efectos da súa aceptación e dar conta ao Pleno na primeira sesión ordinaria que éste celebre. Mos, 4 de setembro de 2015. A Alcaldesa, Nidia Mª Arévalo Gómez. O secretario acctal., Víctor Rodríguez Pérez”. Mos, a 8 de setembro de 2015.—O Alcalde p. d., Alberto Méndez Lago.
CESAMENTO E NOVO NOMEAMENTO DE PERSOAL EVENTUAL DO GM SOCIALISTA (ASESORES E AUXILIARES)
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/10/2015)

En sesión extraordinaria de data 19 de xuño 2015, a Xunta de Goberno Local acordou determinar o número e réxime do persoal eventual correspondente aos grupos políticos municipais do Concello de Vigo, dentro dos termos do contemplado nos vixentes Orzamentos Municipais e Relación de Postos de Traballo. Considerando o disposto no artigo 12 da Lei 7/2007, do 12 de abril, do Estatuto Básico do Empregado Público, en canto ás funcións de asesoramento e confianza especial que presta o persoal eventual, así como ás condicións de nomeamento e cesamento do mesmo e nos arts.104 e 104 bis da LRBRL; no uso das compentencias que me atribúe o artigo 124.4, apartados b) e i) da Lei 7/1985, do 2 de abril, Reguladora das Bases do Réxime Local, pola presente Primeiro.— Cesar a Dª Pilar Angeles Katherine Lissette El Founti Drabli e a D. Carlos Blas Almada Lopez Terradas, nos seus postos de persoal eventual-auxiliar do Grupo municipal socialista para os que foron nomeados mediante Resolución desta Alcaldía de data 19/06/2015. Segundo.— Nomear persoal eventual suxeito ao previsto no artigo 12 da Lei 7/2007, do 12 de abril, do Estatuto Básico do Empregado Público, ás persoas propostas polo Grupo municipal Socialista, seguidamente relacionadas con cargo aos postos indicados: Terceiro.— Dispoñer que o réxime retributivo e o de prestación das funcións de asesoramento ou confianza especial será o acordado pola Xunta de Goberno Local en sesión de data.19.06.2015. Cuarto.— Dar conta á Xunta de Goberno Local e establecer así mesmo a súa inclusión no réxime de publicidad previsto no artigo 104. Bis LRBRL, dispoñendo a publicación semestralmente na sede electrónica e no BOP da provincia do número dos postos de traballo reservados a persoal eventual, dando conta ao Pleno da Corporación con carácter trimestral. Quinto.— Notifíquese a presente á Intervención Xeral Municipal, Tesourería Municipal, Xefatura da Área de Réxime Interior, Xefatura do Servizo de Recursos Humanos, interesados/as e grupo político municipal do PsdeG-PSOE. Vigo, 09 de setembro de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
APROBACIÓN DA DELEGACIÓN DO PLENO NA XUNTA DE GOBERNO PARA APROBACIÓN DE PREZOS PÚBLICOS POR IMPARTICIÓN DE CURSOS, LUDOTECAS E OUTRAS ACTIVIDADES
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 16/09/2015)

Por unanimidade dos membros da corporación, sendo trece votos a favor, ratifícase a inclusión do asunto na orde do día, de conformidade co artigo 83 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades Locais. Proposta de alcaldía de delegación de competencias de pleno na xunta de goberno local de 22 de xullo de 2015: “Vista a competencia do Pleno da Corporación en materia de establecemento de prezos públicos, segundo o disposto no artigo 47.1. da Lei 7/1985, sen prexuízo da posibilidade de delegación do exercicio da mesma na Xunta de Goberno Local. Visto que segundo o disposto no artigo 4.1. da Ordenanza reguladora de prezos públicos por impartición de cursos, ludotecas, e outras actividades organizadas polo Concello de Caldas de Reis. “O establecemento do prezo público será o que fixe en cada caso a Xunta de Goberno Local por delegación do Pleno da Corporación, de conformidade co disposto no artigo 47.1 do R. D. L.1/2004 e artigo 23.2. b) da Lei 7/85”. Á vista do exposto, PROPOÑO ao Pleno da Corporación a adopción do seguinte ACORDO: INTERVENCIÓNS (……………. ) VOTACIÓN E ACORDO Sometido o asunto a votación, o Concello Pleno acorda por maioría absoluta dos seus membros, sendo seis abstencións (3 do PP, 2 de ICdR e 1 do BNG) e sete votos a favor (7 do PSOE): Caldas de Reis, a 28 de agosto de 2015.—O Alcalde, Juan Manuel Rey Rey.
DELEGACIÓN FIRMA ALCALDÍA EN INSTRUTOR PROCEDEMENTOS SANCIONADORES EN MATERIA DE TRÁFICO
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 14/10/2015)

Mediante o presente faise público que por Decreto do día 30 de xuño de 2015, O Alcalde-Presidente do Concello das Neves procedeu ao nomeamento do concelleiro de fomento (urbanismo, vías e obras, tráfico, alumeado público, saneamento e augas) e facenda, don Manuel Eduardo Mariño Souto, como Instrutor dos procedementos sancionadores en materia de tráfico, delegando a firma no referido instrutor. O que se fai público para xeral coñecemento. As Neves, a 30 de setembro de 2015.—O Alcalde-Presidente, Xosé Manuel Rodríguez Méndez.
LICITACIÓN DAS OBRAS DE "BOMBEO E IMPULSIÓN DE RESIDUAIS DA PARROQUIA DE SAIAR Á EDAR"
ADMINISTRACIÓN LOCAL — Municipal — Caldas de Reis (Contratos administrativos, 25/05/2015)

De conformidade co acordo da Xunta de Goberno Local de data 11 de maio de 2015, por medio do presente anuncio efectúase convocatoria por procedemento aberto, único criterio de adxudicación, ao prezo máis baixo e tramitación ordinaria, para a adxudicación do contrato das obras de “BOMBEO E IMPULSIÓN DE RESIDUAIS DA PARROQUIA DE SAIAR Á EDAR” conforme aos seguintes datos: Datos xerais e datos para a obtención da información: a) Organismo: Concello de Caldas de Reis b) Dependencia que tramita o expediente: Secretaría c) Obtención de documentación e información: 1. Dependencia: Departamento de Secretaría 2. Enderezo: Herrería, 1 3. Localidade e Código Postal: Caldas de Reis (36650) 4. Teléfono: 986 540002 e 986 540 110 5. Telefax: 986 530393 6. Correo electrónico: concello@caldasdereis. com 7. Enderezo de internet do Perfil do Contratante: www.caldasdereis.com a) Tipo: obras b) Descripción do obxeto: “BOMBEO E IMPULSIÓN DE RESIDUAIS DA PARROQUIA DE SAIAR Á EDAR” a) Tramitación: ordinaria b) Procedemento: aberto, único criterio de adxudicación, ao prezo máis baixo e tramitación ordinaria. c) Criterios de valoración: Os establecidos na cláusula 7ª do prego administrativo. a) O orzamento máximo de licitación ascende a contía de 109.032,64 euros, ao que se engadirá o Imposto sobre o Valor Engadido por valor de 22.896,85 euros, o que supón un total de 131.929,49 euros. Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 5ª do Prego administrativo. Data límite de presentación: VINTE E SEIS (26) días naturais contados dende o seguinte ó da publicación do anuncio no Boletín Oficial da Provincia. a) Enderezo: Concello de Caldas de Reis b) Localidade e Código Postal: Caldas de Reis (36650). c) Data: O 3º día hábil (non sábado) tras a finalización do prazo de presentación das ofertas, ás 10:00 horas. En Caldas de Reis, a 11 de maio de 2015.—O Alcalde, Juan Manuel Rey Rey.
DESIGNACIÓN PARA DEDICACIÓN EXCLUSIVA A MANUEL CARRERA PUNZÓN
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 06/07/2015)

Con data 19 de Xunio de 2.015, A Alcaldesa do Concello de O Porriño adoptou o acordo de designación de dedicación exclusiva que de seguido se transcribe literalmente “DONA EVA GARCÍA DE LA TORRE, ALCALDESA DO CONCELLO DE O PORRIÑO O artigo 75 da Lei 7/85, de Bases de réxime local, recoñece o dereito dos membros das Corporacións locais a percibir retribucións polo exercicio dos seus cargos, cando teñan adicación exclusiva ou parcial dándose de alta no Réxime xeral da Seguridade social asumindo as corporacións o pago das cotas empresariais que correspondan. Tal réxime xurídico tivo o seu desenrolo coa Lei 37/2.06 relativo á inclusión no réxime xeral da Seguridade Social e Real Decreto 1.108/2.007 sobre reconecemento como cotizado á seguridade social dos períodos nos que os membros das Corporación exercen con dedicacion exclusiva o seu cargo político e resolución de 12 de Decembro de 2.007 sobre alcance do requisito de ejercicio retribuido do cargo de membro de unha corporación local. Toda vez que existen diversas áreas nas que a realización das tarefas propias das mesmas requiera unha adicación exclusiva dos mesmos durante a totalidade da xornada laboral, esta Alcaldía, de conformidade co establecido no artigo 75 da Lei de Bases de Réxime Local e na BASE 27 de execución do orzamento para o exercicio do 2.015 (prorrogado do ano 2.012), veño en dictar o seguinte. O que se fai publico ós efectos do cumprimento do disposto no artigo 44 do Regulamento de Organización, Funcionamento e Réxime Xurídi co das Corporacións Locais. O Porriño, a 24 de Xuño de 2015.—A Alcaldesa, Eva García De La Torre.
DECRETO DA ALCALDÍA POLO QUE SE APROBA INICIALMENTE A VALORACIÓN DUNS DANOS AO PATRIMONIO MUNICIPAL DE PONTEVEDRA E SE CONCEDE TRÁMITE DE AUDIENCIA A DON GHULAM ABBA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 24/03/2015)

De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRJPAC), na redacción conferida pola Lei 4/1999, do 13 de xaneiro, se publica o emprazamento para trámite de audiencia ditado a tenor do Decreto da Alcaldía de data 3 de febreiro de 2015 polo que se aproba inicialmente a valoración duns danos causados ao patrimonio municipal e se concede trámite de audiencia a D. Clarence Manuel Martin Santa Teresa Enders con NIE núm. XXXXXXXXX Ao non poderse realizar a notificación persoalmente, o expediente relacionado (9.633/14/P) atópase a disposición do interesado nas oficinas municipais do Teatro Principal, situadas na rúa don Filiberto, s/n, 3º andar, para a súa consulta no prazo de 15 días hábiles que se contarán desde o día seguinte ao da publicación deste anuncio no BOP. Transcorrido o dito prazo a notificación entenderase producida. O interesado disporá dun prazo de quince días hábiles, contado a partir do día seguinte ao da publicación deste anuncio no BOP, para alegar e presentar os documentos e xustificacións que considere pertinentes. Para que conste e sirva de notificación ao citado interesado, en cumprimento do disposto no artigo 59.5, procédese a notificar mediante a publicación no BOP e no taboleiro de anuncios do Concello de Santa Coloma de Gramanet o presente anuncio, o que expido e asino. Pontevedra, 6 de marzo de 2015.—O Secretario da Administración Municipal, José Carlos Castiñeira Piñeiro.
BAIXAS POR INSCRICIÓN INDEBIDA REFERENTE AOS EXTRANXEIROS CON CERTIFICADO DE INSCRICIÓN NO REXISTRO CENTRAL EXPEDIDOCON MÁIS DE CINCO ANOS.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 20/08/2015)

Logo das notificacións por correo certificado aos veciños que de seguido se relacionan, con certificado de inscrición no Rexistro Central expedido hai máis de cinco anos, e que foron devoltas por ausencia ou paradoiro descoñecido, segundo o artigo 72 do Regulamento de poboación e demarcación territorial e o desenvolvemento contido na Resolución de 30 de xaneiro de 2015, do presidente do Instituto Nacional de Estatística e o Director Xeral de Coordinación de Competencias coas Comunidades Autónomas e as Entidades Locais, tramitarase a Baixa de Oficio, polo que se expón no Taboleiro de Edictos do Concello, no Boletín Oficial da Provincia e no Boletín Oficial do Estado durante o prazo de quince días. Pasado o devantido prazo se non se presentan alegacións, procederase, despois que o Consello de Empadroamento emita o informe correspondente, a dalos de baixa por inscrición indebida: Mándao e asínao o alcalde, D. Xosé Represas Giráldez, en Ponteareas a dous de xullo de dous mil quince.—O Alcalde, ante min: A secretaria xeral, Pilar Fernández Alonso.
DELEGACIÓN DE FUNCIÓNS NA PRIMEIRA TENENTE DE ALCALDE.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 16/12/2015)

Con data 1 de decembro de 2015, o Sr. Alcalde-Presidente deste Concello dicta Decreto polo que resolve delegar a presidencia da reunión do Consello Escolar da Escola Infantil de Salvaterra de Miño, que se vai celebrar o día 2 de decembro de 2015 ás 16:00 horas, na Nelutu Sarfraz Rigat, Dª Marta Valcárcel Gómez. O que se fai público en cumprimento do disposto no artigo 44.2 do R. D. 2.568/1.986, de 28 de novembro. Salvaterra de Miño, a 1 de decembro de 2015.—O Alcalde, Arturo Grandal Vaqueiro.
LICITACIÓN DAS OBRAS DE “FASE I. REPARACIÓN E TERMINACIÓN DAS OBRAS DE URBANIZACIÓN DO SAU 3, SECTOR 1, AREA ALTA”
ADMINISTRACIÓN LOCAL — Municipal — Nigrán (Contratos administrativos, 24/03/2015)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2014/131C a) Descrición do obxecto: Fase I. Reparación e terminación das obras de urbanización do SAU 3, Sector 1, Area Alta d) Prazo de execución (meses): 1 mes. a) Tramitación: Ordinaria b) Procedemento: Aberto. c) Forma: Concurso. Importe total (euros): 58.590,50 Euros (sin IVE) a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentación de ofertas. a) Clasificación (grupos, subgrupos e categoría): Non se require clasificación. a) Data límite de presentación: 26 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: 1. Entidade: Concello de Nigrán.2. Enderezo: Praza da Constitución nº1.3. Localidade e código postal: Nigrán 36350. a) Entidade: Concello de Nigrán (Pontevedra). d) Data: décimo día hábil contado a partir do seguinte ó de finalización do prazo de presentación das ofertas (se coincidise en sábado aplazarase ó seguinte día hábil). e) Hora: 13,00 horas. Por conta do contratista.www.nigran.org. (perfil do contratante) Nigrán, 12 de marzo de 2015.—O Alcalde-Presidente, Alberto Valverde Pérez.
EXPOSICIÓN PÚBLICA DAS DECLARACIÓNS DE BENS E ACTIVIDADES DO PERSOAL CORPORATIVO E DIRECTIVO MUNICIPAL.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 19/02/2015)

O art.75.7 da Lei 7/1985, de acordo co carácter público dos Rexistros de Intereses, establece a publicación anual das declaracións de bens e actividades dos membros corporativos e do persoal directivo municipal obrigado á súa presentación, nos termos que fixe o Estatuto municipal. Neste sentido, o art.30.9 do Regulamento Orgánico do Pleno do Concello de Pontevedra, fixa o momento de tal publicación no mes seguinte á finalización do prazo de presentación das modificacións a presentar con ocasión das declaracións tributarias. Transcorrido dabondo o devandito prazo, procédese, en todo caso, a efectuar a exposición pública de tales declaracións, correspondente ao ano 2014, e nos termos establecidos polo sinalado Regulamento Orgánico. Deste modo, exponse ao público durante os 7 días hábiles seguintes á publicación do presente anuncio, as declaracións sobre causas de posible incompatibilidade e actividades que proporcionen ou podan proporcionar ingresos económicos, e as declaracións sobre bens e dereitos patrimoniais, do persoal corporativo e non corporativo deste Concello obrigado a isto. De así estimarse, calquera cidadán que así o estime, poderá presentar solicitude de acceso nos termos do apartado 3 do art.30 do devandito Regulamento Orgánico, que será resolta segundo tal precepto. Pontevedra, 11 de febrero de 2015.—O Secretario Xeral do Pleno, José Luis Mato Rodríguez.
PUBLICIDADE DOS CONVENIOS SUBSCRITOS E SUBVENCIÓNS OUTORGADAS POLO SERVIZO DE BENESTAR NO ÚLTIMO SEMESTRE 2014
ADMINISTRACIÓN LOCAL — Municipal — Pontevedra (Subvencións, 13/05/2015)

De conformidade co disposto no artigo 18 da Lei 38/2003, do 17 de novembro, xeral de subvencións, que obriga aos órganos administrativos concedentes a publicar no diario oficial que corresponde as subvencións concedidas e por aplicación analóxica do artigo 11 da Lei 4/2006, do 30 de xuño, de transparencia e boas prácticas na Administración Pública Galega que impón a publicación dos convenios subscritos polas consellerías da Xunta de Galicia, dáselle publicidade á relación dos convenios e subvencións que foron tramitados polo Servizo de Benestar Social e Educación e subscritos polo Concello de Pontevedra no segundo semestre do ano 2014 e que son os seguintes: Pontevedra, a 27 de abril de 2015.—A Concelleira Delegada de Benestar Social, Carme Fouces Díaz.—O Concelleiro Delegado de Educación, Agustín Fernández González.
CONSERVACIÓN E REPOSICIÓN DAS ZONAS VERDES NA CIDADE DE VIGO
ADMINISTRACIÓN LOCAL — Municipal — Vigo (Contratos administrativos, 15/05/2015)

Organismo: Concello de Vigo. Dependencia: Montes, parques e xardíns. Nº expediente: 7614-446. Descrición: mantemento, conservación e reposición de zonas verdes do Concello de Vigo. Lugar de execución: Vigo. Prazo de execución: 4 anos máis dúas prórrogas dun ano cada unha. Tramitación: Ordinaria. Procedemento: Aberto.24.243.874,28.- euros. Non se esixe.www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata o día de finalización do prazo de presentación de proposicións. Clasificación: sí, grupo O, subgrupo 6, categoría D. Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida nas cláusulas 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Prazo da obriga de mante-la oferta: dous meses contados dende o día da apertura de proposicións. Entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo. Vigo, 11 de maio de 2015.—O concelleiro delegado de Contratación, David Regades Fernández.
APROBACIÓN INICIAL DO ORZAMENTO DA FUNDACIÓN DEPORTIVA MUNICIPAL ILLA DE AROUSA PARA O EXERCICIO 2015
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 09/02/2015)

O Pleno deste Concello, en sesión celebrada en data 09 de xaneiro de 2015, acordou aprobar inicialmente o Orzamento Xeral da Fundación Deportiva Municipal para o exercicio 2015, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. Na Illa de Arousa, a 19 de xaneiro de 2015.—O Alcalde, José Manuel Vázquez Vázquez.
REQUIRIMENTO DE RETIRADA DE VEHÍCULOS. NOTIFICACIÓN A EMILIO SALAZAR MONTOYA E OUTROS.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 30/04/2015)

Intentadas as notificacións do acto de trámite referido por abandono dos vehículos que a continuación se sinalan e ao non resultar posible a súa práctica efectiva de acordo co previsto no artigo 59.4 da Lei 30/1992 do 26 de novembro de réxime xurídico das administracións públicas e do procedemento administrativo común na redacción conferida pola Lei 4/1999 do 13 de xaneiro procédese a notificar mediante publicación no BOP o seguinte: “Requirimento de retirada de vehículos abandonados: Segundo denuncia que encabeza os expedientes relacionados atopanse abandonados no término municipal de Pontevedra os seguintes vehículos: Tendo en conta o tempo transcorrido sen que se proceda á retirada, o estado de falta de conservación e os sinais aparentes de abandono, polo presente oficio requírese aos interesados para que no improrrogable prazo dun mes procedan a súa retirada advertíndose que, en caso contrario, procederase a súa entrega a un Centro Autorizado de Tratamento ou instalación de recepción regulado no Real Decreto 1383/2002, do 20 de decembro, sobre xestión de vehículos ao final da súa vida útil, ou a súa adxudicación aos servizos de vixiancia e control do tráfico. Advírtese que pasado o citado prazo sen dar cumprimento ao requirido, esta Administración poderá adoptar as medidas sancionadoras previstas na Lei 10/2008 de Residuos Sólidos Urbanos de Galicia e na Estatal Lei 10/1998 de Residuos do 21 de abril, que prevén sancións entre 600 e 30.000 euros para supostos de infracción grave, procedéndose ademais á retirada polo guindastre do vehículo citado, dándolle o tratamento de residuo sólido urbano de acordo coa normativa ambiental correspondente (art.86 da Lei sobre Tráfico, circulación de vehículos a motor e seguridade vial, na redacción dada pola Lei 18/2009 do 23 de novembro) coa advertencia de que se lle liquidarán as taxas que se teñan devengadas polo transporte e depósito do vehículo segundo a vixente ordenanza fiscal reguladora da taxa. Durante o citado prazo dun mes poderán os interesados formular as alegacións que estimen pertinentes.” Pontevedra, a 15 de abril de 2015.—A Concelleira de Protección Cidadá, Marta Eva Gurrionero Cortacero.
TRASLADO RESOLUCIÓN DA ALCALDÍA DE DATA 13.11.14, DEVOLUCIÓN FIANZA EXPTE.2014001062.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 26/01/2015)

De conformidade co disposto no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común (LRXPAC), intentada a notificación persoal a D. Krassimir Gavan Urkaregi, no lugar indicado como domicilio, sen que fora posible practicala, cítase ao interesado, para que no prazo de 10 días contados dende o día seguinte ao da publicación deste anuncio no BOP, retire a notificación que a continuación se indica: Tendo en conta que, en atención ao previsto no artigo 61 LRXPAC, faíselle saber ao interesado que o texto íntegro do acto que se notifica encóntrase ao seu dispor nas dependencias de urbanismo, sitas na Casa do Concello de Redondela, na rúa Alfonso XII, nº 2, para a súa consulta e retirada no prazo arriba indicado. Transcorrido o devandito prazo as notificacións entenderanse producidas. Redondela, a 14 de xaneiro de 2015.—O Alcalde, Javier Bas Corugeira.
ADXUDICACION DA PRESTACIÓN DO SERVIZO DE MANTEMENTO DOS CAMPOS DE FUTBOL DE HERBA NATURAL E ARTIFICIAL DO CONCELLO
ADMINISTRACIÓN LOCAL — Municipal — Porriño, O (Contratos administrativos, 29/04/2015)

Por Decreto de Alcaldía de data 10 de abril de 2015, procedeuse á adxudicación no procedemento da contratación da prestación do servizo de conservación e mellora dos campos de fútbol de herba natural e artificial, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 41/14 a) Descrición do obxecto: prestación do servizo de conservación e mellora dos campos de fútbol de herba natural e artificial do Concello do Porriño a) Tramitación: ordinaria b) Procedemento: aberto. a) Orzamento máximo: 72.750,88 € (60.124,70 € máis 12.626,18 € en concepto de IVE) b) Orzamento máximo suministro caucho: 700 €/tonelada a) Data: 10/04/15 b) Contratista: MECANO SPORT SL c) Nacionalidade: Española d) Importe da adxudicación: 63.525 € (52.500€ máis 11.025 € en concepto de IVE) e) Importe suministro caucho: 130 €/tonelada. f) Formalización: 16/04/15 www.contratosdegalicia.es O Porriño, 16 de abril de 2015.—O Alcalde, José Nelson Santos Argibay.
DH. W36.50729. SOLICITUDE DE MANUEL LAGO YEBRA DE AUTORIZACIÓN DE OBRAS PARA CONSTRUCIÓN VIVENDA UNIFAMILIAR, EN ZONA POLICÍA NO LUGAR DE BALEA PARROQUIA DE DARBO (CANGAS)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 23/11/2015)

Don Ramon David Hacene Fornons Sterpu, con DNI XXXXXXXXX e enderezo Avda Vigo 87-89, atico B, solicita de Augas de Galicia co CIF: Q1500378C, a autorización de obras no lugar de Balea, parroquia de Darbo (Santa María), Concello de Cangas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50729. As obras solicitadas consisten na construción de vivenda unifamiliar de 140 m2 de superficie máxima en planta, na parcela denominada “Fonte de Outeiro”, situada na zona de policía do rego de Anguieiro, no lugar de Balea, Darbo (Cangas). A edificación constará de planta baixa, garaxe, porches e planta primeira. Situarase a unha distancia mínima de 6 m do dph. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 5 de novembro de 2015.—O Xefe da Área de Autorizacións e Concesións, Piotr Krzysztof Del Pico Bese.
DH. W36.49176. SOLICITUDE DO CONCELLO DE VILA DE CRUCES DE MELLORA DE CAMIÑO DE ACCESO AO LUGAR DE CASTRO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 20/11/2015)

As obras solicitadas consisten na mellora do camiño de acceso ao lugar de Castro, con 3 actuacións.1ª Plataforma de camiño en 180 m. l., dende o pk 0 ata pk 0,100 cun ancho de plataforma de 7 m, e dende pk 0,100 a pk 0,180 cun ancho de plataforma variable, duns 16,5 m. No pk 0,02 sitúase o cruzamento co rego de Cubelos, polo que a maior parte das actuacións están na marxe dereita do mesmo.2ª Muro de formigón armado de 50 m de lonx., 0,4 m de ancho e altura media de 3 m, situado entre pk 0,125 e pk 0,177 aprox. polo lateral sur da plataforma proxectada.3ª Cruzamento do rego mediante marcos de formigón prefabricados cunha anchura de 4 m, altura de 2,5 m e 24 m de lonxitude. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 03 de novembro de 2015.—O xefe do servizo territorial, Ángel Gómez Rey.
DECLARACIÓN DE VEHÍCULOS COMO RESIDUO SÓLIDO URBÁN
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 21/10/2015)

Pola presente notifícase as persoas que se relacionan, que estase a tramitar nas dependencias municipais a declaración de vehículos como residuos solidos úrbanos, MATRÍCULA TITULAR PO1688BS Proyectos y Construcciones COTFI S. L. PO9982BB Gustavo Salvador Ellahi Faris FUM 634 (Belgica) Desconocido O que se lles notifica mediante a presente publicación, ó abeiro do disposto no artigo 59 da Lei 30/92, de 26 de novembro, significándolle ós interesados que dispoñen de quince días para retirar o vehículo, en caso contrario declararase como residuo sólido urbano e procederase o seu alleamento continuándose co expediente para o cobro dos gastos xerados. Nigrán, a 7 de Outubro de 2015.—O Alcalde, Juan González Pérez.
APROBACIÓN INICIAL ORZAMENTO EXERCICIO 2016
ADMINISTRACIÓN LOCAL — Municipal — Poio (Presupostos e cadros de persoal, 30/11/2015)

Aprobado inicialmente polo Pleno da Corporación, en sesión ordinaria celebrada o día 24 de novembro de 2015, o Orzamento deste Concello para o exercicio económico de 2016, que contén a documentación sinalada nos artigos 162 a 193 do Texto Refundido da Lei Reguladora das Facendas Locais, aprobada polo Real Decreto Lei 2/2004, de 5 de marzo, e en cumprimento do disposto no artigo 169.1 de dito Texto Refundido, exponse ao público polo prazo de quince dias hábiles, para que durante o citado prazo, poidan formularse as reclamacións e suxestións que consideren oportunas ante o Pleno. O orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. Poio, a 25 de novembro de 2015.—O Alcalde, Luciano Sobral Fernández.
ACORDOS DO PLENO ORDINARIO DE 27 DE MARZO DE 2015.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/04/2015)

Non asiste o Sr. Nuria Elena Gabriel Jaime Tamboleo Cornescu (BNG). Adóptanse en relación coa orde do día os seguintes acordos: 1- Acórdase, por unanimidade, aprobar o borrador da acta da anterior sesión, ordinaria, do día 27 de febreiro de 2015.2.- Acórdase, por unanimidade, a aprobación inicial do proxecto “Ampliación de Plataforma na estrada provincial EP-8501 Valga-Martores, no p. k. 0+110, 0+385 e 0+470 (Valga)”. 3.- Acórdase, por unanimidade, a resolución do recurso de reposición relativo ó expediente de expropiación “Mellora da intersección da EP-7104 Cerdedo-Santo Domingo coa N-541 (Cerdedo)”. 4.- Asuntos fóra da orde do día: Non houbo.5.- Queda enterado do informe de Intervención do período medio de pago a provedores do mes de febreiro de 2015.6.- Comunicacións: Queda enterado de escritos do Ministerio de Facenda e Administracións Públicas, un da Dirección Xeral de Racionalización e centralización da Contratación, de data 6 de marzo de 2015, e outro da Subdirección Xeral da Administración Financeira e Presupostaria de Contratación Centralizada, rexistro de entrada 2015029855, de 12 de marzo, en relación coa adhesión da Deputación Provincial de Pontevedra ó sistema de contratación centralizada estatal de bens e servizos.7.- Queda enterado das Resolucións Presidenciais seguintes: De extractos de Resolucións Presidenciais ditadas entre os días 24 de febreiro e 23 de marzo e que foron trasladados ós Voceiros dos distintos grupos políticos.8.- Rogos e preguntas: Formuláronse varios por distintos Sres. Deputados. Pontevedra.—O Secretario, Carlos Cuadrado Romay.
EXTRACTOS DE ACORDOS DO PLENO EXTRAORDINARIO DO 19-XUÑO-2015.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/06/2015)

Asistentes: 27 (17 PP, 6 PSdeG-PSOE, 4 BNG): Presidente: Don Rafael Louzán Abal (PP). Deputados/as: Dona Irma Elizabeth Mendonca Angoloti (PSdeG-PSOE), Don Franciscus Jose Carlo Bellucci Anera (PP), Don Liborio Yagoub Merchante (BNG), Don Alexander Edward Atkin Rigor (PSdeG-PSOE), Don Yuping Mansouri Arteta (PP), Dona Jane Lesley Camer Meriel (PP), Dona Rut Noemi Pellerin Nafie (BNG), Don Fermin Antonio Omrani Niessen (PP), Don Sigurd Agraso Cvasciuc (PP), Don Felix Pablo Behrendt Catlin (PSdeG-PSOE), Don Javier Matias Derrick Mensi (PP), Dona Aleksandra Anna Antunez Benaji (PP), Don Sasho Lamoneda Atares (PP), Don Vicent Joan Cerbu Almar (BNG), Don Mory Michael Jonathan Villarte Jeddi, Dona Ana Adriana Casermeiro Cubertoret (PP), Don Francisco Ariel Tares Forradellas (PSdeG-PSOE), Don Alexander Thomas Minaya Repecho (PP), Don Nelu Carlos Marcelino Guerenabarrena Veleda (PSdeG-PSOE), Don Colin Charles Totolan Belarte (PP), Don Rida Iñigo Javier Crabbe Nankani (PP), Don Jose Duvan Villarrubia Collao (PP), Don Climent Mouchet Cidrera (PP), Dona Dacil Maria Laffage Jociles (PP), Don Manssour Mansukhani Yranzo (PSdeG-PSOE) e Dona Saloa Salamata Sare Amarniss (BNG). Secretario: Don Carlos Cuadrado Romay. Interventor: Don Antonio Graña Gómez. Adóptanse en relación coa orde do día os seguintes acordos: 1.—Acórdase, por unanimidade, aprobar o borrador da acta da anterior sesión, ordinaria, do día 29 de maio de 2015.2.—Apróbase, por unanimidade, o Convenio de colaboración entre o concello de Vigo e a Deputación de Pontevedra para a realización das obras de remodelación do Estadio Municipal de Fútbol de Balaídos.3.—Retírase da orde do día, por ter sido tratado previamente na Xunta de Goberno, o Convenio de colaboración entre o concello de Vigo e a Deputación de Pontevedra para a realización de obras de mantemento e conservación nos campos de fútbol do termo municipal Keltse Extramiana Nathani.4.—Apróbase, por unanimidade, o expediente de modificación do orzamento 03/2015.5.—Acórdase, por unanimidade, a exclusión do terreo integrado no SUI-2 do ámbito do antigo Consorcio urbanístico Barro-Meis (concello de Meis). 6.—Apróbase, por unanimidade, o Convenio entre a Consellería de Cultura, Educación e Ordenación Universitaria e a Deputación Provincial de Pontevedra para a implantación da modalidade de formación profesional dual, dirixida a persoas con discapacidade.7.—Queda enterado do informe de Intervención sobre o período medio de pago a provedores correspondente ó mes de maio de 2015.8.—Queda enterado das Resolucións Presidenciais seguintes: — De extractos de Resolucións Presidenciais ditadas entre os días 26 de maio e 15 de xuño de 2015 e que foron trasladados ós Voceiros dos distintos grupos políticos. O Secretario, Carlos Cuadrado Romay.
CONVOCATORIA PARA A CONFECCIÓN DUNHAS LISTAXES DE SUBSTITUCIÓN PARA VARIOS POSTOS
ADMINISTRACIÓN LOCAL — Municipal — Moaña (Persoal, oposicións, 20/11/2015)

A Xunta de Goberno Local, na sesión do 09.11.2015, aprobou as bases que regularán a convocatoria do proceso selectivo para a confección de listaxes de substitución para os postos de limpador/a, conserxe de servizos múltiples, condutor/a, oficial 1ª albanel–enterrador/a, oficial 1ª carpinteiro/a, oficial 1ª electricista, peón de servizos múltiples e monitor/a da ludoteca mediante o sistema de oposición libre e para profesor de trombón, profesor de frauta travesa e profesor de piano mediante o sistema de concurso oposición libre. O período de presentación de solicitudes será de dez días naturais a contar dende o seguinte ao do publicación do anuncio no Boletín oficial da provincia de Pontevedra. As bases íntegras publicaranse no taboleiro de anuncios e na páxina web do Concello (www.moaña.es). Moaña, 12 de novembro de 2015.—A alcaldesa, Leticia Santos Paz.